wickkiey/tamil-wikipedia-chunked huggingface dataset:
# ஐஓஎஸ் 7

## வரலாறு

ஜூன் 10, 2013 அன்று ஆப்பிள் நிறுவனத்தின் ஒரு மாநாட்டில் ஐஓஸ் 7 பீட்டா பதிப்பின் முதல் பதிப்பு அறிமுகம் செய்யப்பட்டது. அந்த மாநாட்டின் போது இந்த இயங்குதளம் ஆப்பிள் ஐபோன் 4 மற்றும் ஐபாட் தொடுதிரை (5ம் தலைமுறை) ஆகிய கருவிகளுக்கு ஆதரவு வழங்கும் என்றும அறிவிக்கப்பட்டது. ஜூன் 24 அன்று பீட்டா பதிப்பின் இரண்டாம் பதிப்பு அறிமுகம் செய்யபட்டதுடன், இந்தப் பதிப்பு ஐபாட் 2 மற்றும் ஐபாட் மினி ஆகிய கருவிகளில் இயங்கும் என்றும் ஆப்பிளினால் அறிவுரை வழங்கப்பட்டது. ஜூலை 8, 2013 அன்று ஐஓஸ் 7 பீட்டா பதிப்பு மூன்று வெளியிடப்பட்டது.  
செப்டம்பர் 10 இல் நடந்த புதிய ஐபோன் சீ, ஐபோன் 5எஸ் ஆகிய கருவிகளை அறிமுகப்படுத்த நிகழ்ந்த மாநாட்டில் ஆப்பிள், ஐஓஸ் 7 பொது மக்கள் பயன்பாட்டிற்காக செப்டம்பர் 28ம் தேதி வழங்கப்படும் என அறிக்கை விடுத்தது.  
ஐஓஸ் 7 பதிப்பின் மூலம் ஐபோன் 5எஸ் மற்றும் ஐபோன் 5சீ ஆகிய தொலைபேசிகளில் பாரம்பரியமாகப் பயன்படுத்தபட்டு வந்த நுழைவுக் கடவுச்சொல்லிற்குப் பதிலாக, கைரேகையைப் பயன்படுத்தி தொலைபேசியினுள் புகும் வசதியை ஆப்பிள் ஏற்படுத்திக் கொடுத்தது.  
அக்டோபர் 28ம் திகதி ஐஓஸ் 7 பதிப்பின் புதிய ஒரு பதிப்பை ஆப்பிள் நிறுவனம் வழங்கியது. இந்த பதிப்பின் மூலம் சிலர் ஐஓஸ் 7 ஐப் பயன்படுத்தும் போது தமக்கு ஏற்பட்டதாக் குறிப்பிட்ட அசைத்து இயக்கம் பயன்பாட்டில் சிக்கலிற்கு (motion sickness)தீர்வு வழங்கப்பட்டு இருந்தது.
# ஐஓஎஸ் 7

## வடிவமைப்பு

ஐஓஎஸ் 7இன் பயனர் இடைத்தளம் பெரும் மாற்றத்திற்கு உள்ளாகியிருந்தது. இந்த மாற்றம் ஐஓஎஸ் முதன் முறையாக அறிமுகம் செய்யப்பட்ட காலத்தில் இருந்து பார்க்கும் போது இடம்பெற்ற மிகப்பெரிய மாற்றமாக கணிக்கப்படுகின்றது.  
ஐஓஎஸ் 7 இன் செயலிளிற்கான சின்னத்தினை ஆப்பிளின் சந்தைப்படுத்தல் பிரிவு அமைத்ததுடன் அவற்றை அமைப்பதற்காக நிறத்தெரிவுகளும் அவர்களுக்கு வழங்கப்பட்டிருந்தது. இந்த நடவடிக்கை மூலம் ஐஓஎஸ் 6இன் சின்னத்தில் இருந்து இந்த இயங்கு தளத்திற்கான சின்னங்கள் பெருமளவில் மாறுபட்டிருந்தன.
# ஐஓஎஸ் 7

## கட்டுப்பாட்டு மையம்

ஐஓஎஸ் 7, புதிய கட்டுப்பாட்டு மையத்தை அறிமுகப்படுத்தி, திரையில் கீழே இருந்து ஸ்வைப் செய்வதன் மூலம் பயனர்களை அணுகுவதற்கான ஒரு மெனுவை அறிமுகப்படுத்தியது, விமானப் பயன்முறை(ஏரோபிளான்), வை-பை , ப்ளூடூத், தொந்தரவு செய்யாமல் இருக்கும் பயன்முறை (Do Not Disturb ) மற்றும் சுழற்றும் பூட்டு போன்ற அடிக்கடி பயன்படுத்தப்படும் அமைப்புகளுக்கு வழி வழங்குகிறது. திரை பிரகாசம் சரிசெய்ய , இசை பின்னணி கட்டுப்பாடுகள் செய்ய, ஒலி அளவு மாற்ற ஒரு ஸ்லைடர் உள்ளது. நிழற்படக் கருவியை விரைவாக அணுகுவதற்கான ஒரு சின்னம் பிரகாச மின்கல விளக்குடன் இருக்கின்றது
# ஐஓஎஸ் 7

## அறிவிப்பு மையம்

ஐஓஎஸ்7 ல் காட்சி மற்றும் செயல்பாட்டு மையத்தில் சில சீரமைப்புகளை செய்து புதிய வடிவ அறிவிப்பு மையத்தை வெளியிட்டுள்ளது. அதில் மூன்று முக்கிய தாவல்கள்(Tabs) இன்று (Today), அனைத்து (All), மற்றும் தவறிய(Missed) என்று உள்ளன. அறிவிப்புகள் இப்போது மொபைலின் பூட்டு திரையில்(Lock Screen) தெரியும், மற்றும் அறிவிப்புகளை சாதனங்கள் முழுவதும் ஒத்திசைக்கப்படுகின்றன(Synchronize).
# ஐஓஎஸ் 7

## அறிவிப்பு மையம்

### தமிழாதரவு

ஐஓஎஸ்இல் ஏற்கனவே தமிழ் ஆதரவு இருப்பினும் இயங்குதளம் முழுவதும் பயன்படுத்தக் கூடிய விசைப்பலகை இருக்கவில்லை. இதனால் தமிழில் தட்டச்சிட செல்லினம் போன்ற மூன்றாம் நபர் செயலிகளை நாட வேண்டியிருந்தது. ஆயினும் ஐஓஎஸ் 7 பதிப்பின் பின்னர் உள்ளமைந்த தமிழ் விசைப்பலகை வழங்கப்படுகின்றது.
# ஐஓஎஸ் 7

## வரவேற்பு

ஐஓஎஸ் 7 பயனர்கள் மத்தியில் பெரும் வரவேற்பைப் பெற்றது. ஐஓஎஸ் 7 வெளியிட்டு முதல் நாளிலேயே சுமார் 35 வீதமான பயனர்கள் தமது ஐஓஎஸ் பதிப்பைத் ஐஓஎஸ் 7க்குத் தரமுயர்த்திக் கொண்டனர். செப்டம்பர் 22, 2013 அன்று சுமார் 200 மில்லியன் கருவிகளில் ஐஒஎஸ் 7 இயங்கிக்கொண்டு இருந்தமை குறிப்பிடத்தக்க அம்சமாகும். ஆப்பிள் இந்த நிகழ்வானது ஐஒஎஸ் வரலாற்றில் மிக வேகமாக இடம்பெற்ற இயங்குதள தரமுயர்த்தல் என்று அறிவித்தது. ஐஒஎஸ் 7 வெளியிடப்பட்ட சில தினங்களிலேயே முன் திரையில் காட்டப்படும் கடவுச் சொல் பொறிமுறையை உடைத்து உள்ளே செல்லும் செயற்பாடுகளை சில மென்பொருள் வல்லுனர்கள் அறிந்து கொண்டனர். ஆயினும் அந்த வழு பின்னர் வெளியிடப்பட்ட ஐஒஸ் பதிப்புகளில் சீர் திருத்தப்பட்டது.  
ஐபோன் 4 போன்ற பழைய கருவிகளைப் பாவித்தோர் தமது கருவிகள் ஐஒஎஸ் 7 இல் மிக மெதுவாக இயங்குவதாகக் குறைபட்டுக் கொண்டனர். ஆயினும் இவற்றைச் சீர் செய்ய ஆப்பிளின் மன்றங்களில் தீர்வுகள் வைக்கப்பட்டன.  
ஐஓஎஸ் 7 பெருமெடுப்பில் வெற்றி பெற்றாலும் பலர் ஐஓஎஸ் 7 சாளரம் 8(வின்டோஸ் 8) மற்றும் ஆண்ட்ராய்டு அலைபேசி இயங்குதளங்களில் இருந்து பல பயனர் இடைமுக வடிவமைப்புகளைப் பிரதிசெய்துள்ளதாகக் குற்றம் சாட்டினர்.
# மைசூர் அரண்மனை

**மைசூர் அரண்மனை** *(Mysore Palace)* அல்லது அம்பாவிலாஸ் எனப்படும் இது இந்தியாவின் கர்நாடக மாநிலம், மைசூரில் அமைந்துள்ள அரண்மனை ஆகும். இது 1897-ம் ஆண்டு அக்டோபர் மாதம் கட்ட துவங்கப்பட்டது. 1912-ம் ஆம் ஆண்டில் கட்டி முடிக்கப்பட்டது.  
ஆரம்பத்தில் யது வம்ச வொடையார் குடும்பத்தினரால் விஜயநகரப் பேரரசின் கீழ் சிற்றரசாக 1565 வரையிலும், பின் விஜயநகரப் பேரரசின் வீழ்ச்சி வரை ஆளப்பட்டு வந்தது. பின்னர் பல சிற்றரசுகள் தென்னிந்தியாவில் விடுதலை பெற்ற காலத்தில் மைசூரும் விடுதலை பெற்றது. நரசராஜ வொடையார் மற்றும் சிக்க தேவராய வொடையார் ஆகிய அரசர்களின் கீழ் தற்போதைய தெற்கு கர்நாடகா மாநிலத்தின் பல பகுதிகள் மைசூர் பேரரசின் கீழ் கொண்டு வரப்பட்டு இப்பகுதியில் ஒரு பலமான பேரரசாக அமைக்கப்பட்டது.
# மைசூர் அரண்மனை

## அரண்மனை அமைப்பு

மைசூர் அரண்மனை 1897-ம் ஆண்டு அக்டோபர் மாதம் கட்ட துவக்கப்பட்டு, பதினைந்து ஆண்டு கால முடிவில் 1912-ம் ஆம் ஆண்டில் தான் கட்டி முடிக்கப்பட்டது. இந்த அரண்மனையை கட்டிமுடிக்க செய்த செலவு 41 லட்சத்து 47 ஆயிரத்து 913 ரூபாய் அரண்மனையின் முன் நுழைவு வாயிலிருந்து மைதானமும், அடுத்து இராச தர்பார் மண்டபமும், அடுத்த உள் பகுதியில் மல்யுத்த மைதானம், அடுத்து அந்தப்புரம் என சுமார் 175 அறைகளையும்,சற்று ஏறக்குறைய 50.00.0 ஹெக்டேர் பரப்பளவும் கொண்டுள்ளது.  
மைசூர் அரண்மனை தரை மட்டத்திலிருந்து கோபுரம் வரை 145 அடி உயரமாகும். மிகப் பெரிய நுழைவு வாயில், திறந்த வெளி ஹால்கள், மாட மாளிகை, கூடக் கோபுரங்கள் என பிரம்மாண்டமாக கட்டப்பட்ட இந்த அரண்மனைக்குள் ஆயுத அறை, நூலகம், லிஃப்ட் வசதி, வேட்டை அறை, பிரத்யேக படுக்கை அறைகள் என அனைத்தும் மூன்றாவது மாடியில் அமைந்துள்ளன.
# மைசூர் அரண்மனை

## கட்டுமானம்

கடைசி அரண்மனை, என்றும் பழைய அரண்மனை அல்லது மரத்தாலான அரண்மனை என அழைக்கப்படுகிறது, இது 1896 தசரா விழாக்களில் சாம்பலாக எரிந்து போனது. கிருட்டிணராச உடையார் IV மற்றும் அவரது தாயார் மகாராணி கெம்ப நஞ்சம்மன்னி தேவி ஆகியோர் புதிய கட்டிடத்தை கட்ட ஆங்கிலேய கட்டிடக் கலைஞர் 'ஹென்றி இர்வினை' நியமித்தனர். இதற்கிடையில், அரச குடும்பம் செகன்மோகன் அரண்மனையின் அருகில் அரண்மனை அருங்காட்சியகம், மைசூர் தங்கியிருந்தது. மைசூர் அரண்மனை பிரிவில் நிர்வாக பொறியாளரான பி. பி. ராகவுலு நாயுடு இந்த கட்டுமானத்தை மேற்பார்வையிட்டார். அவர் தில்லி, மெட்ராஸ், மற்றும் கல்கதாவிற்கு, சென்றபோது விரிவான கட்டடக்கலை ஆய்வுகளை மேற்கொண்டார், மேலும் இவை புதிய அரண்மனையைத் திட்டமிடுவதற்குப் பயன்படுத்தப்பட்டன. அரண்மனையின் கட்டுமான செலவு ரூ .41,47,913 (பணவீக்கத்துடன் சரிசெய்யப்பட்ட சுமார் 30 மில்லியன்) மற்றும் இதன் கட்டுமானம் 1912 இல் நிறைவடைந்தது.  
மகாராசா ஜெயச்சாமராஜா உடையார் உடையாரின் ஆட்சிக் காலத்தில் 1930 ஆம் ஆண்டில் (தற்போதைய பொது அரசவை அறை பிரிவு கூடுதலாக) இந்த அரண்மனை மேலும் விரிவுபடுத்தப்பட்டது. 1912 ஆம் ஆண்டில் கட்டுமானப் பணிகள் நிறைவடைந்த போதிலும், கோட்டை தொடர்ந்து அழகுபடுத்தப்பட்டு, அதன் மக்கள் மெதுவாக அரண்மனையிலிருந்து கட்டப்பட்ட புதிய நீட்டிப்புகளுக்கு மாற்றப்பட்டனர்.
# மைசூர் அரண்மனை

## கட்டிடக்கலை

அரண்மனையின் குவிமாடங்களின், கட்டடக்கலை பாணி பொதுவாக இந்தோ சரசனிக் பாணி என விவரிக்கப்படுகிறது. இந்து, முகலாய, ராஜ்த்புத், மற்றும் கோதிக் பாணிகளின் கலவையாகும். இது பளிங்கு குவிமாடங்களைக் கொண்ட மூன்று மாடி கல் அமைப்பாகும், மேலும் 145 அடி ஐந்து மாடி கோபுரத்தைக் கொண்டுள்ளது. அரண்மனை ஒரு பெரிய தோட்டத்தால் சூழப்பட்டுள்ளது. நுழைவு வாயில் மற்றும் வளைவு மைசூர் இராச்சியத்தின் சின்னம் மற்றும் அடையாளம் ஆகியவற்றைக் கொண்டுள்ளது. அதைச் சுற்றி சமசுகிருதத்தில் அரசின் குறிக்கோள் எழுதப்பட்டுள்ளது: "न बिभॆति कदाचन" (ஒருபோதும் பயப்பட வேண்டாம்).  
முக்கிய வளாகம் 245 அடி நீளமும் 156 அடி அகலமும் கொண்டது. தீ விபத்து ஏற்படாமல் இருக்க அரண்மனையின் அனைத்து பகுதிகளிலும் தீ அணைக்கும் இயந்திரங்கள் உள்ளன.  
இந்த அரண்மனைக்கு மூன்று நுழைவாயில்கள் உள்ளன: கிழக்கு வாசல் (முன் வாயில், தசராவின் போது மற்றும் பிரமுகர்களுக்காக மட்டுமே திறக்கப்பட்டது), தெற்கு நுழைவு (பொது மக்களுக்காக), மற்றும் மேற்கு நுழைவு (பொதுவாக தசராவின் போது மட்டுமே திறக்கப்படுகிறது).  
ஆழமான இளஞ்சிவப்பு பளிங்கு குவிமாடங்களைக் கொண்ட சிறந்த சாம்பல் கிரானைட்டின் மூன்று மாடி கல் கட்டிடம் பல விரிவான வளைவுகளையும், இரண்டு சிறிய கட்டிடங்களையும் மைய வளைவில் சுற்றிலும் கொண்டுள்ளது, இது உயரமான தூண்களால் வளைக்கப்பட்டுள்ளது.மத்திய வளைவுக்கு மேலே கசலட்சுமியின் சிற்பம், செல்வத்தின் தெய்வம், செழிப்பு, அதிர்ஷ்டம் மற்றும் அவரது யானைகளுடன் ஏராளமாக உள்ளது. பழைய கோட்டைக்குள் மூன்று பெரிய பிரத்தியேக கோயில் கட்டிடங்கள் உள்ளன. அரண்மனையின் இதயமான முக்கிய கட்டிடத்திற்குள் சுமார் 18 கோயிகள் உள்ளன. இந்த அரண்மனை பழைய பராகலா மடத்தின் தலைமையகத்திற்கு அருகில் கட்டப்பட்டது, அதன் தலைவர்கள் மைசூர் மன்னர்களின் ராசகுருவாகவும் (அரச ஆசிரியர் மற்றும் வழிகாட்டியாக) இருந்துள்ளனர். மைசூர் மன்னர்கள் சாமுண்டி தேவியின் பக்தர்கள், எனவே அரண்மனை சாமுண்டி மலைகளை எதிர்கொண்டு அமைந்துள்ளது.  
இந்த அரண்மனையில் இரண்டு தர்பார் அரங்குகள் (அரச நீதிமன்றத்தின் சடங்கு கூட்ட அரங்குகள்) உள்ளன, மேலும் அவை முற்றங்கள், தோட்டங்கள் மற்றும் கட்டிடங்களை உள்ளடக்கியது.
# ஜீன் கம்பாண்டா

**ஜீன் கம்பாண்டா** (*Jean Kambanda*, பிறப்பு: அக்டோபர் 19, 1955) என்பவர் 1994 ஆம் ஆண்டில் ருவாண்டா இனப்படுகொலை இடம்பெற்ற தொடக்கத்தில் ருவாண்டாவின் இடைக்கால அரசின் பிரதமராக பதவியில் இருந்தவர். 1951 இல் இனப்படுகொலை குற்றத்தை தடுப்பது, தண்டிப்பது தொடர்பான உடன்படிக்கை நடைமுறைப்படுத்தப்பட்ட பின்னர் இனப்படுகொலைக் குற்றச்சாட்டில் குற்றவாளியாக அடையாளம் காணப்பட்ட முதலாவது அரசுத் தலைவர் இவராவார்  
கம்பாண்டா வணிகப் பொறியியலில் பட்டம் பெற்றவர். வங்கி உயர் அதிகாரியாகப் பணியாற்றியவர். 1994 ஏப்ரல் குழப்பக் காலப்பகுதியில் எதிர்க்கட்சியாக இருந்த குடியரசு சனநாயக இயக்கத்தின் முக்கிய தலைவராக இருந்தார்.  
அரசுத்தலைவர் யுவெனால் அபியாரிமானா, பிரதமர் அகாத்தி உவிலிங்கியிமானா ஆகியோர் படுகொலை செய்யப்பட்டதை அடுத்து கம்பண்டா 1994 ஏப்ரல் 9 இல் புரதமராகப் பதவியேற்றார். இனப்படுகொலை நடைபெற்ற காலப்பகுதியில் நூறு நாட்கள் 1994 சூலை 19 வரை இவர் பதவியில் இருந்தார். அதன் பின்னர் நாட்டை விட்டு வெளியேறினார்.
# ஜீன் கம்பாண்டா

## குற்றங்கள்

- இனப்படுகொலை மற்றும் இனப்படுகொலைக்கு ஒப்புதல் அளித்தமை
- இனப்படுகொலை செய்ய பொதுவாகவும் மற்றும் நேரடியாகவும் தூண்டியமை
- இனப்படுகொலை உதவியாகவும், உடந்தையாகவும் இருந்தமை
# புனைவியத் திறனாய்வு

**புனைவியத் திறனாய்வு** என்பது கலை, இலக்கியம், மெய்யியல், சமயம், அரசியல் போன்ற பல துறைகளில் தாக்கத்தை ஏற்படுத்திய புனைவியக் கோட்பாட்டை அடிப்படையாகக் கொண்ட திறனாய்வு ஆகும். 18 ஆம் நூற்றாண்டில் தோற்றம் பெற்ற இது 18, 19 ஆம் நூற்றாண்டுகளில் பயன்பாட்டில் இருந்தது. புதியசெந்நெறியியத்தில் இருந்து அதற்கு எதிராகத் தோன்றிய இவ்வியக்கம் பல நாடுகளில் பல்வேறு வளர்ச்சிக் கட்டங்களைக் கொண்டிருந்ததால் இதற்குச் சரியான வரைவிலக்கணம் கூறுவது கடினமானதாக காணப்படுகிறது.  
கலைஞர்களும், இலக்கியப் படைப்பாளர்களும் விதிமுறைகளுக்கும் கட்டுப்பாடுகளுக்கும் உட்படாமல் சுதந்திரமான இலக்கியம் படைக்க வேண்டும் என்னும் கொள்கையைப் புனைவியம் முன்னெடுத்தது. பகுத்தறிவு, விதிமுறைகள் போன்றவற்றுக்கு மாறாகக் கற்பனைக்குப் புனைவியம் முக்கியத்துவம் கொடுத்தது. உண்மை நிலை, யதார்த்தம் போன்றவற்றை இது முதன்மையானவைகளாகக் கருதவில்லை.
# அனில் அகர்வால் (சுற்றுச்சூழலியலாளர்)

**அனில் அகர்வால்** (ஆங்கிலம்: Anil Agarwal 23, நவம்பர் 1947-2 சனவரி 2002) இந்தியாவைச் சேர்ந்த சுற்றுச்சூழலியலாளர் ஆவார். இவர் 1947 ஆம் ஆண்டு, நவம்பர் 23 ஆம் தேதி அன்று, கான்பூரில் பிறந்தவர். இவர் கான்பூர் இந்திய தொழில்நுட்பக் கழகத்தில் இயந்திரவியல் பொறியியல் படிப்பை முடித்தவர். *இந்துஸ்தான் டைம்ஸ்* பத்திரிகையில் அறிவியல் நிருபராகப் பணிபுரிந்தார். இவர் *டவுண் டு எர்த்* (Down to Earth) அறிவியல் மற்றும் சுற்றுச்சூழலுக்கான இதழைத் தொடங்கினார். அறிவியல் மற்றும் சுற்றுச் சூழல் தொடர்பாக பல்வேறு புத்தகங்களை எழுதியுள்ளளார். இவர் 2002ஆம் ஆண்டு ஜனவரி மாதம் 2ஆம் தேதி, தனது 54வது வயதில், புற்றுநோய் காரணமாக மரணமடைந்தார்.
# அனில் அகர்வால் (சுற்றுச்சூழலியலாளர்)

## விருதுகள்

- ஐக்கிய நாடுகள் சூழல் திட்டம், *குளோபல்* 500 விருது (1987)
- பத்மசிறீ (1986)
- பத்ம பூசண் (2002)
# சுந்தர்லால் பகுகுணா

**சுந்தர்லால் பகுகுணா** (*Sunderlal Bahuguna*) (1927-2021) காந்தியவாதியும் இந்தியாவின் ஆரம்பகால சூழியல் போராளிகளில் ஒருவரும் ஆவார். இமயமலைக் காடுகளைக் காக்கும் பொருட்டு சிப்கோ இயக்கத்தைத் துவங்கினார். கனிமச் சுரங்கங்களாலும் பெரிய அணைக்கட்டுக்களாலும் ஏற்படும் சூழியல் அழிவுகளை எதிராகப் பல போராட்டங்களை ஒருங்கிணைத்துள்ளார். 1970களில் தீண்டாமை ஒழிப்பு, மதுவிலக்கு ஆகிய பணிகளில் ஈடுபட்டார். இவரது சேவையைப் பாராட்டி இந்திய அரசின் இரண்டாவது உயரிய விருதான பத்ம விபூஷன் 2009ம் ஆண்டு வழங்கப்பட்டது.
# சுந்தர்லால் பகுகுணா

## பெற்ற விருதுகள்

- பத்மஸ்ரீ விருது (1981) (அரசு மரங்கள் வெட்டுவதை ஆதரித்ததால் விருதை நிராகரித்தார்)
- ரைட் லைவ்லிகூட் விருது (1987)
- ஜம்னாலால் பஜாஜ் விருது (1986)
- ரூர்கீ ஐ.ஐ.டி. வழங்கிய சமூக அறிவியலுக்கான மதிப்புறு முனைவர் பட்டம் (1989)
- பத்ம விபூஷண் விருது (2009)
# சுந்தர்லால் பகுகுணா

## புத்தகங்கள்

- 'இந்தியாவின் சுற்றுச்சூழல் : யதார்த்தமும் மாயையும்' - வந்தனா சிவா மற்றும் மேதா பட்கர் ஆகியோரோடு இணைந்து எழுதியது
# ஜயந்தா பந்தோபாத்யாயே

**ஜயந்தா பந்தோபாத்யாயே** (ஆங்கிலம்: Jayanta Bandyopadhyay) இந்தியாவின் கொல்கத்தாவைச் சார்ந்தவர். இவர் 1947 ஆம் ஆண்டு டிசம்பர் மாதம் 31 ஆம் தியதி பிறந்தவர். இவர் இந்தியாவின் சுற்றுச்சூழலியளார்களுள் ஒருவராக அறியப்படுகிறார். இவர் கல்கத்தாவின் இந்தியன் இன்ஸ்டிடியூட் ஆஃப் மேனேஜ்மெண்டின் (Indian Institute of Management Calcutta) பேராசிரியராகவும், வளர்ச்சி மற்றும் சுற்றுச்சூழல் அமைப்பின் தலைவராகவும் இருந்தார்.
# ராபின் பானர்ஜி

**ராபின் பானர்ஜி** (ஆங்கிலம்: Robin Banerjee) இந்தியாவின் அசாம் மாநிலத்தைச் சார்ந்தவர். இவர் இந்தியாவின் சுற்றுச்சூழலியலாளர்களுள் ஒருவர். இவர் ஓவியராகவும், புகைப்படக் கலைஞராகவும், ஆவணப்பட இயக்குனராகவும் அறியப்பட்டார். இவர் 2003 ஆம் ஆண்டு ஆகஸ்டு மாதம் 6 ஆம் தியதி மரணமடைந்தார்.
# சர்ளா பென்

**சர்ளா பென்** (ஆங்கிலம்: Sarla Behn) இந்தியாவின் சுற்றுச்சூழலியலாளர்களுர் ஒருவராக அறியப்படுபவர் ஆவார். இவர் 1901 ஆம் ஆண்டு ஏப்ரல் மாதம் 5 ஆம் தியதி பிறந்தவர். உத்தரகாண்டின் குமான் பகுதியில் சுற்றுச் சூழல் தொடர்பான விழிப்புணர்வை ஏற்படுத்தினார். இவர் காந்தியின் இரண்டு ஆங்கிலேய மகள்களுள் ஒருவர் என அழைக்கப்பட்டவர்.இவர் 1982 ஆம் ஆண்டு ஜூலை மாதம் 2 ஆம் தியதி மரணமடைந்தார்.
# அனுபம் மிஸ்ரா

**அனுபம் மிஸ்ரா** (ஆங்கிலம்: Anupam Mishra, இந்தி:i: अनुपम मिश्र, உருது : انوپم مشرا) இந்தியாவைச் சார்ந்த சுற்றுச்சூழலியலாளர் ஆவார். இவர் 1948 ஆம் ஆண்டு பிறந்தவர். இவர் காந்தியவாதியாகவும், எழுத்தாளராகவும், பத்திரிகையாளராகவும், நீர் மேலாண்மையாளராகவும் அறியப்பட்டார். இவர் 1996 ஆம் ஆண்டு இந்திய மத்திய அரசின் விருதைப் பெற்றார். நீர் மேலாண்மை தொடர்பாக ராஜஸ்தான், மத்தியப் பிரதேசம், மஹாராஷ்டிரம் மற்றும் உத்திரப் பிரதேசம் ஆகிய மாநிலங்களின் கிராமங்களுக்கு வழிகாட்டியுள்ளார்.  
இராஜஸ்தான் மாநிலத்தில் உள்ள நீர்நிலைகள் மற்றும் கிணறுகளைப் பற்றி ஆராய்ந்து, குளங்களின் வரலாறு குறித்து இவர் எழுதிய 'The ponds are still relevant' என்னும் புத்தகம் மிக முக்கியமானது. இந்நூலை 'குளங்கள் இன்றும் உயிர்வாழ்கின்றன' (யாழிசைப் பதிப்பக வெளியீடு-2017), 'குளக்கரைகளில் இளைப்பாறும் வரலாறு' (தன்னறம் வெளியீடு-2018) என்னும் பெயர்களில் தமிழில் வெளிவந்துள்ளன.
# கான்ராடு ஹால்

**கான்ராடு ஹால்** (ஆங்கிலம்: Conrad Lafcadio Hall) 1926 ஆம் ஆண்டு ஜூன் மாதம் 21 ஆம் தியதி பிரான்சு நாட்டில் பிறந்தார். இவர் ஓர் ஒளிப்பதிவாளர் ஆவார். இவர் மூன்று முறை அகடமி விருதைப் பெற்றுள்ளார். சிறந்த 10 ஒளிப்பதிவாளர்களுள் ஒருவராக 2003 ஆம் ஆண்டு சர்வதேச ஒளிப்பதிவாளர்கள் அமைப்பால் தேர்வு செய்யப்பட்டார். இவர் 2003 ஆம் வருடம் ஜனவரி 6 ஆம் தியதி மரணமடைந்தார்.
# கிறிஸ்டோபர் டாய்லி (ஒளிப்பதிவாளர்)

**கிறிஸ்டோபர் டாய்லி** (ஆங்கிலம்: Christopher Doyle) 1952 ஆம் ஆண்டு மே மாதம் 2 ஆம் தேதி, ஆஸ்திரேலியாவின் சிட்னி நகரில் பிறந்தார். இவர் ஓர் ஒளிப்பதிவாளர் ஆவார். இவர் சீனத் திரைப்படங்களுக்கு ஒளிப்பதிவு செய்துள்ளார். கான்ஸ் சர்வதேச விருது மற்றும் வெனிஸ் சர்வதேச விருது ஆகியவற்றைப் பெற்றுள்ளார். நான்கு முறை தங்கக் குதிரை விருதைப் பெற்றுள்ளார். 1983 ஆம் ஆண்டு முதல் திரைப்படத்துறையில் ஒளிப்பதிவு செய்து வருகிறார்.
# உண்மை மற்றும் நல்லிணக்க ஆணைக்குழு

.]]
**உண்மையைக் கண்டறியும் ஆணைக்குழு** (*truth commission*) அல்லது **உண்மை மற்றும் நல்லிணக்க ஆணைக்குழு** (*truth and reconciliation commission*) அரசாங்கம் செய்யும் தவறுகளைக் கண்டறிந்து வெளிப்படுத்தி அதிலுள்ள பிரச்சனைகளைத் தீர்க்கும் ஒரு குழுவாகும்.
# உண்மை மற்றும் நல்லிணக்க ஆணைக்குழு

## வெளி இணப்புகள்

- தென்னாப்பிரிக்காவின் உண்மை மற்றும் நல்லிணக்க ஆணைக்குழு வீடியோ பதிவுகள்
# ஒப்பீட்டுத் திறனாய்வு

**ஒப்பீட்டுத் திறனாய்வு** என்பது இலக்கியப் படைப்புக்களை ஒன்றுடன் ஒன்று ஒப்பிட்டு ஆராயும் திறனாய்வு முறையைக் குறிக்கும். இலக்கியங்களை ஒப்பியல் முறையில் அணுகும்போது இலக்கியம் குறித்த பல்வேறு புதிய புதிதல்களும் அனுபவங்களும் கிடைக்க வாய்ப்பு ஏற்படுகின்றது. ஓரளவுக்கு ஒத்த தன்மைகளைக் கொண்ட இலக்கியப் படைப்புக்களையே ஒப்பீட்டு முறையில் திறனாய்வது வழக்கு. முற்றிலும் முரண்பட்ட படைப்புக்களை ஒப்பீட்டு அடிப்படையில் திறனாய்வது சாத்தியம் இல்லை. ஒப்பீட்டுத் திறனாய்வு தற்காலத்தில் மேலும் வளர்ச்சி பெற்று ஒப்பிலக்கியம் எனப்படும் தனித்துறையாக ஆகியுள்ளது.
# ஒப்பீட்டுத் திறனாய்வு

## நோக்கங்கள்

ஒப்பீட்டுத் திறனாய்வு, இலக்கியங்களை ஒப்பிடுவதையே நோக்கமாகக் கொண்டுள்ளது. இத்தகைய ஒப்பீட்டின்போது, ஒரே மொழி இலக்கியங்களின் ஒப்பீடு, ஒரு படைப்பாளியில் வெவ்வேறு இலக்கியப் படைப்புக்களின் ஒப்பீடு, ஒரே நாட்டில் உருவாகிய இலக்கியங்களின் ஒப்பீடு, வெவ்வேறு நாட்டு இலக்கியங்களின் ஒப்பீடு எனப் பல்வேறு வகையான ஒப்பீடுகள் கவனத்தில் கொள்ளப்படுகின்றன. இவ்வாறு புதிய கோணத்தில் பார்ப்பதன் மூலம் குறித்த இலக்கியத்தின் பண்புகளை மேலும் சிறப்பாகவும், நிறைவாகவும், புரிந்துகொள்ள முடிகிறது. ஒப்பிலக்கியம் வளர்ச்சியடைந்தபோது, குறிப்பாக அமெரிக்காவில், இலக்கியங்களை ஒன்றோடொன்று ஒப்பிடுவது மட்டுமன்றி, இலக்கியத்தைச் சமூகவியல், மெய்யியல் போன்ற துறைகளுடனும், ஓவியம், சிற்பம், நடனம், நாடகம், கட்டிடக்கலை போன்ற பிற கலைகளுடனும் ஒப்பிட்டு அவற்றுடனான தொடர்புகளைக் கண்டறிவதும் நோக்கங்களாகக் கொள்ளப்பட்டன.
# ஒப்பீட்டுத் திறனாய்வு

## அடிப்படைகள்

ஒப்பீட்டுத் திறனாய்வுச் செயற்பாடுகளுக்கு அடிப்படையாகச் சில கருதுகோள்கள் உள்ளன. இவற்றைப் பின்வருமாறு தி. சு. நடராசன் பட்டியல் இட்டுள்ளார்.
1. ஒத்த சமுதாய-வரலாற்றுச் சூழல்களில் பிறக்கும் இலக்கியங்கள் ஒத்த தன்மைகளைப் பெற்றிருக்கக்கூடும்.
1. ஏற்புத் திறனைச் சார்ந்து ஓர் இலக்கியம் இன்னோர் இலக்கியத்தின் மீது செல்வாக்குச் செலுத்தக்கூடும்.
1. மொழி, இனம், அரசியல்-புவியியல் பரப்பு போன்றவற்றால் வேறுபட்டிருந்தாலும், அத்தகைய வரையறைகளையும் மீறி, வேறுபட்ட பண்பாடுகளில் உருவாகும் இலக்கியங்கள் தம்முள் ஒத்த பண்புகளையும், பயன்களையும் பெற்றிருக்கக்கூடும்.
1. ஒன்றுபட்டும், வேறுபட்டும் அமைகின்ற பின்புலங்களில் இருந்து பார்க்கும்போது குறிப்பிட்ட இலக்கியத்தின் பண்புகளும் கூறுகளும் மேலும் தெளிவாகத் தெரியக்கூடும்.
# அதிபரவளையச் சார்பு

கணிதத்தில் **அதிபரவளைவுச் சார்பு**கள் அல்லது **அதிபரவளையச் சார்பு**கள் (*hyperbolic functions*) என்பன வட்டச் சார்புகள் என அழைக்கப்படும் முக்கோணவியல் சார்புகளுடன் ஒத்த சார்புகள் ஆகும்.  
அடிப்படை அதிபரவளையச் சார்புகள்:  
- அதிபரவளைவு சைன்: "sinh"
- அதிபரவளைவு கொசைன்: "cosh"
- அதிபரவளைவு டேன்ஜெண்ட்: "tanh"
- அதிபரவளைவு கொசீக்கெண்ட்: "csch" அல்லது "cosech"
- அதிபரவளைவு சீக்கெண்ட்: "sech"
- அதிபரவளைவு கோடேன்ஜெண்ட்: "coth"  
ஒவ்வொரு அதிபரவளையச் சார்பின் நேர்மாறுச் சார்பினைக் குறிப்பதற்கு அச்சார்போடு *area hyperbolic* (அ) "ar" (அ) "a" (அ) "arc" என்ற முன்னொட்டுகளைச் சேர்த்து எழுதப்படுகிறது. (cos&nbsp;*t*,&nbsp;sin&nbsp;*t*) என்ற புள்ளிகள் அலகு வட்டத்தை உருவாக்குவது போல, புள்ளிகள் (cosh&nbsp;*t*,&nbsp;sinh&nbsp;*t*), சமபக்க அதிபரவளைவின் வலப்பாதிப் பகுதியை உருவாக்குகின்றன.  
அதிபரவளையச் சார்புகள், வின்சென்சோ ரிக்கட்டி மற்றும் ஜோகன் கெயின்ரிச் லாம்பெர்டு எனும் இரு கணிதவியலாளர்களால் தனித்தனியே 1760 களில் கண்டறியப்பட்டது. ரிக்கட்டி, வட்டச் சார்புகளைக் குறிப்பதற்கு *Sc.* மற்றும் *Cc.* (*[co]sinus circulare*) குறியீடுகளையும், அதிபரவளையச் சார்புகளுக்கு *Sh.* மற்றும் *Ch.* (*[co]sinus hyperbolico*) ம் பயன்படுத்தினார். லாம்பெர்டு அதே பெயர்களை அப்படியே எடுத்துக் கொண்டு குறியீடுகளை மட்டும் தற்போது பயன்படுத்தப்படும் குறியீடுகளுக்கு மாற்றினார். சுருக்கக் குறியீடுகள் *sh* , *ch* இன்றளவும் பிரெஞ்சு, உருசியா போன்ற சில மொழிகளில் பயன்படுத்தப்படுகிறன.
# அதிபரவளையச் சார்பு

## திட்ட இயற்கணித வடிவம்

அதிபரவளையச் சார்பு:  
- அதிபரவளைய சைன் (Hyperbolic sine):
::<math>\sinh x = \frac {e^x - e^{-x}} {2} = \frac {e^{2x} - 1} {2e^x} = \frac {1 - e^{-2x}} {2e^{-x}}</math>  
- அதிபரவளைய கொசைன் (Hyperbolic cosine):
::<math>\cosh x = \frac {e^x + e^{-x}} {2} = \frac {e^{2x} + 1} {2e^x} = \frac {1 + e^{-2x}} {2e^{-x}}</math>  
- அதிபரவளைய டேன்ஜெண்ட் (Hyperbolic tangent):
::<math>\tanh x = \frac{\sinh x}{\cosh x} = \frac {e^x - e^{-x}} {e^x + e^{-x}} = \frac{e^{2x} - 1} {e^{2x} + 1} = \frac{1 - e^{-2x}} {1 + e^{-2x}}</math>  
- அதிபரவளைய கோடேன்ஜெண்ட் (Hyperbolic cotangent):
::<math>\coth x = \frac{\cosh x}{\sinh x} = \frac {e^x + e^{-x}} {e^x - e^{-x}} = \frac{e^{2x} + 1} {e^{2x} - 1} = \frac{1 + e^{-2x}} {1 - e^{-2x}}</math>  
- அதிபரவளைய சீக்கெண்ட் (Hyperbolic secant):
::<math>\operatorname{sech}\,x = \(\cosh x\)^{-1} = \frac {2} {e^x + e^{-x}} = \frac{2e^x} {e^{2x} + 1} = \frac{2e^{-x}} {1 + e^{-2x}}</math>  
- அதிபரவளைய கொசீக்கெண்ட் (Hyperbolic cosecant):
::<math>\operatorname{csch}\,x = \(\sinh x\)^{-1} = \frac {2} {e^x - e^{-x}} = \frac{2e^x} {e^{2x} - 1} = \frac{2e^{-x}} {1 - e^{-2x}}</math>  
கற்பனை வட்டக் கோணங்கள் மூலமாகவும் அதிபரவளையச் சார்புகளை எழுதலாம்:  
- அதிபரவளைய சைன்:
::<math>\sinh x = - {\rm{i}} \sin {\rm{i}}x \!</math>  
- அதிபரவளைய கொசைன்:
::<math>\cosh x = \cos {\rm{i}}x \!</math>  
- அதிபரவளைய டேன்ஜெண்ட்:
::<math>\tanh x = -{\rm{i}} \tan {\rm{i}}x \!</math>  
- அதிபரவளைய கோடேன்ஜெண்ட்:
::<math>\coth x = {\rm{i}} \cot {\rm{i}}x \!</math>  
- அதிபரவளைய சீக்கெண்ட்:
::<math>\operatorname{sech}\,x = \sec { {\rm{i}} x} \!</math>  
- அதிபரவளைய கொசீக்கெண்ட்:
::<math>\operatorname{csch}\,x = {\rm{i}}\,\csc\,{\rm{i}}x \!</math>  
இங்கு *i* என்பது கற்பனை அலகு; *i*<sup>2</sup> = −1.
# அதிபரவளையச் சார்பு

## பயனுள்ள தொடர்புகள்

- ஒற்றை மற்றும் இரட்டைச் சார்புகள்:
:<math>\begin{align}
\sinh (-x) &= -\sinh x \\
\cosh (-x) &= \cosh x
\end{align}</math>  
எனவே:
:<math>\begin{align}
\tanh (-x) &= -\tanh x \\
\coth (-x) &= -\coth x \\
\operatorname{sech} (-x) &= \operatorname{sech} x \\
\operatorname{csch} (-x) &= -\operatorname{csch} x
\end{align}</math>  
cosh *x* மற்றும் sech *x* இரண்டும் இரட்டைச் சார்புகளாகவும் மற்ற அதிபரவளையச் சார்புகள் ஒற்றைச் சார்புகளாகவும் இருப்பதைக் காணலாம்.  
- நேர்மாறுச் சார்புகள்
:<math>\begin{align}
\operatorname{arsech} x &= \operatorname{arcosh} \frac{1}{x} \\
\operatorname{arcsch} x &= \operatorname{arsinh} \frac{1}{x} \\
\operatorname{arcoth} x &= \operatorname{artanh} \frac{1}{x}
\end{align}</math>  
- அதிபரவளைய சைன் மற்றும் கொசைன் சார்புகள் இரண்டும் பின்வரும் முற்றொருமையை நிறைவு செய்கின்றன:
:<math>\cosh^2 x - \sinh^2 x = 1\,</math>  
இம்முற்றொருமை பித்தாகரசின் முக்கோணவியல் முற்றொருமையை ஒத்துள்ளது.  
மேலும் பிற சார்புகளுக்கு:
:<math>\begin{align}
\operatorname{sech} ^{2} x &= 1 - \tanh^{2} x \\
\operatorname{csch} ^{2} x &= \coth^{2} x - 1
\end{align}</math>  
:<math>\frac{1}{2} f'' = f^3 - f ; \quad f(0) = f'(\infty) = 0</math> இன் தீர்வாக tanh அமைகிறது.  
- cosh&nbsp;(*x*) இன் கீழமையும் பரப்பு கீழ்க்கண்டவாறு வில்லின் நீளத்திற்குச் சமமாக இருக்கும்:
:<math>\text{area} = \int_a^b{ \cosh{(x)} } \ dx = \int_a^b\sqrt{1 + \(\frac{d}{dx} \cosh{(x)}\)^2} \ dx = \text{வில்லின் நீளம்}</math>  
- கோணங்களின் கூட்டல்:
:<math>\begin{align}
\cosh (x + y) &= \sinh x \sinh y + \cosh x \cosh y \\
\sinh (x + y) &= \cosh x \sinh y + \sinh x \cosh y
\end{align}</math>
குறிப்பாக,
:<math>\begin{align}
\cosh (2x) &= \sinh^2{x} + \cosh^2{x} = 2\sinh^2 x + 1 = 2\cosh^2 x - 1\\
\sinh (2x) &= 2\sinh x \cosh x
\end{align}</math>  
- cosh மற்றும் sinh இன் கூடுதலும் வித்தியாசமும்:
:<math>\begin{align}
\cosh x + \sinh x &= e^x \\
\cosh x - \sinh x &= e^{-x}
\end{align}</math>
# அதிபரவளையச் சார்பு

## மடக்கைகளாக-நேர்மாறுச் சார்புகள்

:<math>\begin{align}
\operatorname {arsinh} (x) &= \ln \(x + \sqrt{x^{2} + 1} \) \\  
\operatorname {arcosh} (x) &= \ln \(x + \sqrt{x^{2} - 1} \); x \ge 1 \\  
\operatorname {artanh} (x) &= \frac{1}{2}\ln \( \frac{1 + x}{1 - x} \); \ x \ < 1 \\  
\operatorname {arcoth} (x) &= \frac{1}{2}\ln \( \frac{x + 1}{x - 1} \); \ x \ > 1 \\  
\operatorname {arsech} (x) &= \ln \( \frac{1}{x} + \frac{\sqrt{1 - x^{2}}}{x} \); 0 < x \le 1 \\  
\operatorname {arcsch} (x) &= \ln \( \frac{1}{x} + \frac{\sqrt{1 + x^{2}}}{\ x \} \); x \ne 0
\end{align}</math>
# அதிபரவளையச் சார்பு

## வகைக்கெழுக்கள்

:<math> \frac{d}{dx}\sinh x = \cosh x \,</math>  
:<math> \frac{d}{dx}\cosh x = \sinh x \,</math>  
:<math> \frac{d}{dx}\tanh x = 1 - \tanh^2 x = \operatorname{sech}^2 x = 1/\cosh^2 x \,</math>  
:<math> \frac{d}{dx}\coth x = 1 - \coth^2 x = -\operatorname{csch}^2 x = -1/\sinh^2 x \,</math>  
:<math> \frac{d}{dx}\ \operatorname{csch}\,x = - \coth x \ \operatorname{csch}\,x \,</math>  
:<math> \frac{d}{dx}\ \operatorname{sech}\,x = - \tanh x \ \operatorname{sech}\,x \,</math>  
:<math>\frac{d}{dx}\, \operatorname{arsinh}\,x =\frac{1}{\sqrt{x^{2}+1}}</math>  
:<math>\frac{d}{dx}\, \operatorname{arcosh}\,x =\frac{1}{\sqrt{x^{2}-1}}</math>  
:<math>\frac{d}{dx}\, \operatorname{artanh}\,x =\frac{1}{1-x^{2}}</math>  
:<math>\frac{d}{dx}\, \operatorname{arcsch}\,x =-\frac{1}{\ x \\sqrt{1+x^{2}}}</math>  
:<math>\frac{d}{dx}\, \operatorname{arsech}\,x =-\frac{1}{x\sqrt{1-x^{2}}}</math>  
:<math>\frac{d}{dx}\, \operatorname{arcoth}\,x =\frac{1}{1-x^{2}}</math>
# அதிபரவளையச் சார்பு

## தொகையீடுகள்

அனைத்து அதிபரவளையச் சார்புகளின் தொகையீடுகளுக்கு அதிபரவளைவுச் சார்புகளின் தொகையீடுகளின் பட்டியல் பார்க்கவும்.  
:<math>\begin{align}
\int \sinh (ax)\,dx &= a^{-1} \cosh (ax) + C \\
\int \cosh (ax)\,dx &= a^{-1} \sinh (ax) + C \\
\int \tanh (ax)\,dx &= a^{-1} \ln (\cosh (ax)) + C \\
\int \coth (ax)\,dx &= a^{-1} \ln (\sinh (ax)) + C \\
\int \operatorname{sech} (ax)\,dx &= a^{-1} \arctan (\sinh (ax)) + C \\
\int \operatorname{csch} (ax)\,dx &= a^{-1} \ln \( \tanh \( \frac{ax}{2} \) \) + C
\end{align}</math>  
:<math>\begin{align}
\int {\frac{du}{\sqrt{a^2 + u^2}}} & = \sinh ^{-1}\( \frac{u}{a} \) + C \\
\int {\frac{du}{\sqrt{u^2 - a^2}}} &= \cosh ^{-1}\( \frac{u}{a} \) + C \\
\int {\frac{du}{a^2 - u^2}} & = a^{-1}\tanh ^{-1}\( \frac{u}{a} \) + C; u^2 < a^2 \\
\int {\frac{du}{a^2 - u^2}} & = a^{-1}\coth ^{-1}\( \frac{u}{a} \) + C; u^2 > a^2 \\
\int {\frac{du}{u\sqrt{a^2 - u^2}}} & = -a^{-1}\operatorname{sech}^{-1}\( \frac{u}{a} \) + C \\
\int {\frac{du}{u\sqrt{a^2 + u^2}}} & = -a^{-1}\operatorname{csch}^{-1}\ \frac{u}{a} \ + C
\end{align}</math>  
இவற்றில் *C* -தொகையீட்டு மாறிலி.
# அதிபரவளையச் சார்பு

## டெய்லர் தொடர்கள்

அதிபரவளையச் சார்புகளை டெய்லர் தொடர்களாக எழுத முடியும்:
:<math>\sinh x = x + \frac {x^3} {3!} + \frac {x^5} {5!} + \frac {x^7} {7!} +\cdots = \sum_{n=0}^\infty \frac{x^{2n+1}}{(2n+1)!}</math>  
:<math>\cosh x = 1 + \frac {x^2} {2!} + \frac {x^4} {4!} + \frac {x^6} {6!} + \cdots = \sum_{n=0}^\infty \frac{x^{2n}}{(2n)!}</math>  
sinh மற்றும் cosh தொடர்களின் கூடுதல், படிக்குறிச் சார்பின் டெய்லர் தொடராக (முடிவிலாத் தொடராக) இருக்கும்.  
:<math>\begin{align}  
\tanh x &= x - \frac {x^3} {3} + \frac {2x^5} {15} - \frac {17x^7} {315} + \cdots = \sum_{n=1}^\infty \frac{2^{2n}(2^{2n}-1)B_{2n} x^{2n-1}}{(2n)!}, \ |x \ | < \frac {\pi} {2} \\  
\coth x &= x^{-1} + \frac {x} {3} - \frac {x^3} {45} + \frac {2x^5} {945} + \cdots = x^{-1} + \sum_{n=1}^\infty \frac{2^{2n} B_{2n} x^{2n-1}} {(2n)!}, 0 < \ |x \ | < \pi \\  
\operatorname {sech}\, x &= 1 - \frac {x^2} {2} + \frac {5x^4} {24} - \frac {61x^6} {720} + \cdots = \sum_{n=0}^\infty \frac{E_{2 n} x^{2n}}{(2n)!} , \ |x \ | < \frac {\pi} {2} \\  
\operatorname {csch}\, x &= x^{-1} - \frac {x} {6} +\frac {7x^3} {360} -\frac {31x^5} {15120} + \cdots = x^{-1} + \sum_{n=1}^\infty \frac{ 2 (1-2^{2n-1}) B_{2n} x^{2n-1}}{(2n)!} , 0 < \ |x \ | < \pi  
\end{align}</math>  
இங்கு,  
:<math>B_n, \,</math> *n* ஆவது பெர்னொலி எண் (Bernoulli number)
:<math>E_n, \,</math> *n* ஆவது ஆய்லர் எண் (Euler number)
# அதிபரவளையச் சார்பு

## வட்டச் சார்புகளுடன் ஒப்பீடு

வட்டச் சார்புகளையும் தாண்டிய முக்கோணவியலின் நீட்டிப்பாக அதிபரவளையச் சார்புகள் அமைகின்றன. இருவகையான சார்புகளுமே முறையே, வட்டக் கோணம் மற்றும் அதிபரவளையக் கோணத்தைச் சார்ந்திருக்கின்றன. வட்டத்தின் ஆரம் *r* = √2 இன் வர்க்கமூலமாக இருக்கும் போது, வட்டக்கோணப்பகுதியின் பரப்பளவு <math>\frac {r^2 u} {2} = u.</math>. இத்தகைய வட்டம் (*r* = √2) அதிபரவளையம் *x y* = 1 ஐ (1,1) புள்ளியில் தொடுகிறது.(படத்தில் காண்க.) மஞ்சள் பகுதி வட்டக் கோணப்பகுதியின் கோணம் மற்றும் பரப்பையும் தருகிறது. சிவப்புப் பகுதி அதிபரவளையப் பகுதியின் கோணத்தையும் பரப்பையும் தருகிறது.  
*u* கோணத்தை வரையறுக்கும் கதிரை, செம்பக்கமாகக் கொண்ட இரு செங்கோண முக்கோணங்களின் தாங்கு பக்கங்கள் முறையே, வட்டச் சார்புகள் மற்றும் அதிபரவளையச் சார்புகளின் √2 மடங்குகளாக, அதாவது √2cosu, √2sinu மற்றும் (√2coshu, √2sinhu) என உள்ளன. (படத்தில் காண்க)
# அதிபரவளையச் சார்பு

## முற்றொருமைகள்

முக்கோணவியல் சார்புகளின் முற்றொருமைக்களுக்கு ஒத்த பல முற்றொருமைகளை அதிபரவளையச் சார்புகள் நிறைவு செய்கின்றன:
- <math>\begin{align}
\sinh(x + y) &= \sinh (x) \cosh (y) + \cosh (x) \sinh (y) \\
\cosh(x + y) &= \cosh (x) \cosh (y) + \sinh (x) \sinh (y) \\
\tanh(x + y) &= \frac{\tanh (x) + \tanh (y)}{1 + \tanh (x) \tanh (y)}
\end{align}</math>  
- <math>\begin{align}
\sinh 2x &= 2\sinh x \cosh x \\
\cosh 2x &= \cosh^2 x + \sinh^2 x = 2\cosh^2 x - 1 = 2\sinh^2 x + 1 \\
\tanh 2x &= \frac{2\tanh x}{1 + \tanh^2 x}
\end{align}</math>  
- அரைக்கோண முற்றொருமைகள்:
:<math>\sinh \frac{x}{2} = \sqrt{ \frac{1}{2}(\cosh x - 1)} \,</math> :<math>\cosh \frac{x}{2} = \sqrt{ \frac{1}{2}(\cosh x + 1)} \,</math>
:<math> \tanh \frac{x}{2} = \sqrt \frac{\cosh x - 1}{\cosh x + 1} = \frac{\sinh x}{\cosh x + 1} = \frac{\cosh x - 1}{\sinh x} = \coth x - \operatorname{csch}x.</math>
# அதிபரவளையச் சார்பு

## சிக்கலெண்களுக்கு அதிபரவளையச் சார்புகள்

ஆய்லரின் வாய்ப்பாடு:
:<math>\begin{align}
e^{i x} &= \cos x + i \;\sin x \\
e^{-i x} &= \cos x - i \;\sin x
\end{align}</math>  
எனவே:  
:<math>\begin{align}
\cosh ix &= \frac{1}{2} \(e^{i x} + e^{-i x}\) = \cos x \\
\sinh ix &= \frac{1}{2} \(e^{i x} - e^{-i x}\) = i \sin x \\
\cosh(x+iy) &= \cosh(x) \cos(y) + i \sinh(x) \sin(y) \\
\sinh(x+iy) &= \sinh(x) \cos(y) + i \cosh(x) \sin(y) \\
\tanh ix &= i \tan x \\
\cosh x &= \cos ix \\
\sinh x &= - i \sin ix \\
\tanh x &= - i \tan ix
\end{align}</math>  
அதிபரவளையச்ச் சார்புகள், காலமுறையளவு <math>2 \pi i</math> (<math>\pi i</math> -அதிபரவளைய டேன்ஜெண்ட் மற்றும் கோடேன்ஜெண்ட் சார்புகளுக்கு) கொண்ட காலமுறைச் சார்புகளாக உள்ளன. .  
**சிக்கலெண் தளத்தில் அதிபரவளயச் சார்புகள்**  
| <math>\operatorname{sinh}(z)</math> | <math>\operatorname{cosh}(z)</math> | <math>\operatorname{tanh}(z)</math> | <math>\operatorname{coth}(z)</math> | <math>\operatorname{sech}(z)</math> | <math>\operatorname{csch}(z)</math> | } |
| --- | --- | --- | --- | --- | --- | --- |
# அதிபரவளையச் சார்பு

## வரைபடங்கள்

cosh(*x*).]]
# நெய்வேலி சந்தானகோபாலன்

**நெய்வேலி சந்தானகோபாலன்** (பி. 1963) தமிழகத்தைச் சேர்ந்த கருநாடக இசைப் பாடகர் ஆவார்.. இவர் தனது தாயாரிடம் இசை கற்க ஆரம்பித்தார். ஆரம்பகாலங்களில் செம்பை சி. எஸ். அனந்தராம பாகவதர் மற்றும் ஸ்ரீரங்கம் ஸ்ரீ ரங்கநாதனிடம் கற்றார். பின்னர் மதுரை டி. என். சேசகோபாலனிடம் பயிற்சி பெற்றார்.
# நெய்வேலி சந்தானகோபாலன்

## விருதுகள்

- இசை அரசர்
- வாணி கலா சுதகரா
# அனைத்திந்திய ஜனநாயக மாதர் சங்கம்

**அனைத்திந்திய ஜனநாயக மாதர் சங்கம்** (AIDWA) (இந்தி: अखिल भारतीय जनवादी महिला समिति, ஆங்கிலம்: All India Democratic Women's Association) ஒரு பெண்கள் அமைப்பு. இது பெண்களுக்கு சம உரிமை மற்றும் பெண்களுக்கு எதிரான குற்றங்களுக்கு எதிராக போராடி வரும் அமைப்பு.
# வலைவாசல்:வானியல்/தேர்வுக் கட்டுரை

இப்பகுதியிலுள்ளவை விக்கிப்பீடியாவின் வானியல் வலைவாசலின் ஒரு பிரிவான சிறப்பு கட்டுரை என்ற பகுதியில் காட்சிப்படுத்தப்பட்டவை.  
தாங்களும் வானியல் வலைவாசலில் காட்சிப்படுத்துவதற்கான சிறப்பு பக்கங்களைப் **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  
;வடிவமைப்பு  
<pre>  
<noinclude>  
</noinclude>
</pre>
# வலைவாசல்:வானியல்/தேர்வுக் கட்டுரை

## 1

வலைவாசல்:வானியல்/தேர்வுக் கட்டுரை/1
# வலைவாசல்:வானியல்/தேர்வுக் கட்டுரை

## 2

வலைவாசல்:வானியல்/தேர்வுக் கட்டுரை/2
# வலைவாசல்:வானியல்/தேர்வுக் கட்டுரை

## 3

வலைவாசல்:வானியல்/தேர்வுக் கட்டுரை/3
# வலைவாசல்:வானியல்/தேர்வுக் கட்டுரை

## 4

வலைவாசல்:வானியல்/தேர்வுக் கட்டுரை/4
# வலைவாசல்:வானியல்/தேர்வுக் கட்டுரை

## 5

வலைவாசல்:வானியல்/தேர்வுக் கட்டுரை/5
# வலைவாசல்:வானியல்/தேர்வுக் கட்டுரை

## 6

வலைவாசல்:வானியல்/தேர்வுக் கட்டுரை/6
# வலைவாசல்:வானியல்/தேர்வுக் கட்டுரை

## 7

வலைவாசல்:வானியல்/தேர்வுக் கட்டுரை/7
# வலைவாசல்:வானியல்/தேர்வுக் கட்டுரை

## 8

வலைவாசல்:வானியல்/தேர்வுக் கட்டுரை/8
# வலைவாசல்:வானியல்/தேர்வுக் கட்டுரை

## 9

வலைவாசல்:வானியல்/தேர்வுக் கட்டுரை/9
# வலைவாசல்:வானியல்/தேர்வுக் கட்டுரை

## 10

வலைவாசல்:வானியல்/தேர்வுக் கட்டுரை/10
# வலைவாசல்:வானியல்/தேர்வுக் கட்டுரை

## பரிந்துரைகள்

<noinclude>
</noinclude>
# வலைவாசல்:வானியல்/சிறப்புப்படம்

இது விக்கிப்பீடியாவிலுள்ள சிறப்புப் படங்களைக் கண்டறிந்து தகுந்த விளக்கமளித்து விக்கிப்பீடியா இந்து சமய வலைவாசலில் காட்சிபடுத்தும் திட்டமாகும்.  
இப்பகுதியிலுள்ளவை விக்கிப்பீடியாவின் வானியல் வலைவாசலின் ஒரு பிரிவான சிறப்புப் படம் என்ற பகுதியில் காட்சிப்படுத்தப்பட்டவை.  
தாங்களும் வானியல் வலைவாசலில் காட்சிப்படுத்துவதற்கான சிறப்பு படத்தினை **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)
# வலைவாசல்:வானியல்/சிறப்புப்படம்

## 1

வலைவாசல்:வானியல்/சிறப்புப்படம்/1
# வலைவாசல்:வானியல்/சிறப்புப்படம்

## 2

வலைவாசல்:வானியல்/சிறப்புப்படம்/2
# வலைவாசல்:வானியல்/சிறப்புப்படம்

## 3

வலைவாசல்:வானியல்/சிறப்புப்படம்/3
# வலைவாசல்:வானியல்/சிறப்புப்படம்

## 4

வலைவாசல்:வானியல்/சிறப்புப்படம்/4
# வலைவாசல்:வானியல்/சிறப்புப்படம்

## 5

வலைவாசல்:வானியல்/சிறப்புப்படம்/5
# வலைவாசல்:வானியல்/சிறப்புப்படம்

## 6

வலைவாசல்:வானியல்/சிறப்புப்படம்/6
# வலைவாசல்:வானியல்/சிறப்புப்படம்

## 7

வலைவாசல்:வானியல்/சிறப்புப்படம்/7
# வலைவாசல்:வானியல்/சிறப்புப்படம்

## 8

வலைவாசல்:வானியல்/சிறப்புப்படம்/8
# வலைவாசல்:வானியல்/சிறப்புப்படம்

## 9

வலைவாசல்:வானியல்/சிறப்புப்படம்/9
# வலைவாசல்:வானியல்/சிறப்புப்படம்

## 10

வலைவாசல்:வானியல்/சிறப்புப்படம்/10
# வலைவாசல்:வானியல்/பிற விக்கிமீடியா திட்டங்கள்

| '''Wikinews:ta:
&nbsp;விக்கிசெய்திகளில்'''&nbsp; | '''
&nbsp;விக்கிமேற்கோள்களில்'''&nbsp; | '''Wikibooks:ta:
&nbsp;விக்கிநூல்களில்'''&nbsp; | '''
&nbsp;விக்கிமூலத்தில்'''&nbsp; | '''
&nbsp;விக்சனரியில்'''&nbsp; | '''
விக்கிப்பொதுவில்''' |  |
| --- | --- | --- | --- | --- | --- | --- |
| செய்தி | மேற்கோள்கள் | நூல்கள் | மூல ஆவணங்கள் | அகரமுதலி | ஊடகம் |  |
| <></> | <></> | <></> | <></> | <></> | <></> | }<noinclude></noinclude> |
# அறவியல் திறனாய்வு

**அறவியல் திறனாய்வு** (Moralistic Criticism) என்பது, அறவியல் அடிப்படையில் இலக்கியங்களை மதிப்பிடுவதற்கும், அவ்விலக்கியங்களை அறவியல் எவ்வாறு வழிநடத்திச் செல்கிறது என்பதைக் காண்பதற்கும், இவ்விலக்கியங்களில் சொல்லப்படும் அறவியலின் பண்புகளையும் ஆற்றல்களையும் அறிந்து கொள்வதற்குமான திறனாய்வு ஆகும். பொதுவாக, அறவியல் திறனாய்வு, இலக்கியம் என்பது அறநெறியைப் போதிப்பதற்கே என்னும் கருத்தை முன்னிலைப்படுத்துகிறது. இவ்வாறான அறவியல் அணுகுமுறை உலகின் பல பாகங்களிலும் மிகப் பழைய காலத்தில் இருந்தே வழக்கில் இருந்துள்ளது. எனினும் கைக்கொள்ளப்பட வேண்டிய அறநெறிகள் காலத்துக்குக் காலமும் இடத்துக்கிடமும் மாறுபட்டே வந்துள்ளன.  
அறவியல், இலக்கியத்தை அறநெறி சார்ந்த விளைவுகளில் இருந்து தனிமைப்பட்ட ஒரு "கலை"யாக ஏற்றுக்கொள்வது இல்லை. இலக்கியம் வாசகர்களை மறைமுகமாகவோ நேரடியாகவோ பாதிக்கிறது என்பதால், படைப்பு என்ன சொல்கிறது என்பதே முக்கியமேயன்றி அதைச் சொல்லுகின்ற விதம் அல்ல என்பது அறவியல் திறனாய்வு முறையின் கருத்து.  
எனினும், இந்த அணுகுமுறையை எதிர்ப்பவர்கள், இது இலக்கியங்களை மதிப்பிடுவதற்கான சரியான முறை அல்ல என்றும், இலக்கியங்கள் அவற்றின் கலைப் பண்பின் அடிப்படையிலேயே மதிப்பிடப்பட வேண்டுமேயன்றி அவற்றின் அறவியல் அல்லது மெய்யியல் உள்ளடக்கங்களின் அடிப்படையில் அல்ல என்றும் கூறுகின்றனர்.
# அறவியல் திறனாய்வு

## மேல் நாட்டில் அறவியலும் இலக்கியமும்

மேல்நாட்டில் இலக்கியங்களை அறவியல் முறையில் அணுகும் போக்கு கிமு 300 காலப்பகுதியிலேயே தொடங்கிவிட்டது. பிளேட்டோ தனது *ரிப்பப்ளிக்* என்னும் நூலில், "ஒரு இலட்சிய கிரேக்கக் குடியரசில் இலக்கியம் மட்டுப்படுத்தப்பட்டதும் கட்டுப்பாடானதுமான பங்களிப்பைக் கொண்டிருக்க வேண்டும்" என்ற கருத்தைத் தெரிவித்துள்ளார். அக்காலத்து நிலையை ரிச்சர் *....புலவர்கள் இறைபக்தியையும், ஒழுக்கத்தையும் போதிப்பவர்களாக இருந்தால் அரசின் சேவகர்களாக இருக்கலாம். ஆனால், கலையினால் கிடைக்கும் இன்பம் குடிமக்களைக் கெடுப்பதால் அது கண்டிக்கப்பட்டது. ....* என்று விளக்கியுள்ளார். பிளேட்டோவின் மாணவரான அரிசுட்டாட்டில், தனது ஆசிரியரின் கருத்துடன் உடன்படவில்லை.  
பிற்காலத்தில் புதிய திறனாய்வு செல்வாக்குப் பெற்றபோது அறவியல் அணுகுமுறை செல்வாக்கு இழந்தது. எனினும், இதன் கூறுகள் தற்காலத்திலும் ஆங்காங்கே இருக்கவே செய்கின்றன. குறிப்பாகச் சிறுவர் இலக்கியங்களில் இன்றும் அறவியல் அணுகுமுறையைக் காண முடியும். தவிரவும், சமூகவியத் திறனாய்வு, மார்க்சியத் திறனாய்வு போன்ற பிற்காலத் திறனாய்வு முறைகள் அறவியல் திறனாய்வின் தன்மைகளைக் கொண்டனவே என்ற கருத்தும் உள்ளது. ஆனாலும், பின்னர் குறிப்பிட்ட திறனாய்வு முறைகளின் நெறிமுறைகள் அடிப்படையில் வேறுபட்டனவாகும்.
# அறவியல் திறனாய்வு

## தமிழ் இலக்கியமும் அறவியலும்

சங்ககாலம் தொட்டுத் தற்காலம் வரையிலான தமிழ் இலக்கியங்கள் பலவற்றில் அறநெறிப் பார்வைக்கு நிறைய இடம் உண்டு. அகத்திணை இலக்கியங்கள் அறநெறிகள் அக்கால வாழ்வின் அடிப்படைகளாக விளங்கியதைக் காட்டுகின்றன. இது போன்றே திருக்குறள் போன்ற பல நீதி இலக்கியங்கள் அறநெறிகளைப் போதிப்பதற்காக எழுந்தவையே. சிலப்பதிகாரம் முதலிய காப்பியங்களும் பல்வேறு அறநெறிக் கருத்துக்களை முன்வைக்கின்றன. இத்தகைய இலக்கியங்களுக்காகப் பின்னாளில் எழுந்த உரைகள் பலவும் அறநெறிப் பார்வையோடு கூடியனவாக உள்ளதைக் காணலாம். தமிழில் எழுந்த தொடக்ககாலப் புதினங்களும், பாரதியார் உள்ளிட்ட பல கவிஞர்களின் ஆக்கங்களும் அறநெறிக் கருத்துக்களுடன் கூடியவையே. இவையனைத்தும் அறவியல் அடிப்படையிலான திறனாய்வுக்கு வாய்ப்பு அளிப்பனவாக உள்ளன.
# இந்திய இணையதளம் மற்றும் அலைபேசி கழகம்

**இந்திய இணையதளம் & அலைபேசி கழகம் (IAMAI)** இந்திய சங்கங்கள் சட்டம், 1986-இன் படி பதிவு செய்யப்பட்ட ஆதாய நோக்கமற்ற தொழில்சேவை நிறுவனம் ஆகும். இதன் தலைமையகம் மும்பையில் அமைந்துள்ளது. இந்தியாவில் உள்ள இணையதளம் மற்றும் அலைபேசி பயனீட்டாளர்களின் மதிப்புக் கூட்டுச்சேவைகளை மேம்படுத்துவதும், விரிவிபடுத்துமே இக்கழகத்தின் தலையாய நோக்கமாகும். மேலும் இந்திய இணையதளம் மற்றும் அலைபேசி நிறுவனங்களின் தேவைகளையும், குறைகளையும் மற்றும் சேவை மேம்பாடுகளையும் பயனீட்டாளர்களுக்கும், நிறுவன பங்குதாரர்களுக்கும், முதலீட்டாளர்களுக்கும் இடையே பகிர்ந்து கொள்வதற்கும் இக்கழகம் ஒரு பாலமாக விளங்குகிறது.  
இந்தியாவில் இந்நிறுவனமே, இணையதள மற்றும் அலைபேசி மதிப்புக் கூட்டுச் சேவையில், இணையதள மற்றும் அலைபேசி நிறுவனங்களுக்கும், பயனீட்டாளர்களுக்கும் மற்றும் அரசுக்கிடையே சிறப்பு பெற்ற பிரதிநிதியாக திகழ்கிறது.
# சொன்னா புரியாது

**சொன்னா புரியாது** இது 2013ம் ஆண்டு வெளியான தமிழ் நகைச்சுவைத் திரைப்படம் ஆகும். இந்தப் படத்தை கிருஷ்ணன் ஜெயராஜ் இயக்கியுள்ளார். படத்தில் சிவாவுக்கு ஜோடியாக வசுந்தரா நடித்துள்ளார். யதீஷ் மஹாதேவ் இசையமைத்துள்ளார்.
# சொன்னா புரியாது

## நடிகர்கள்

- சிவா
- வசுந்தரா காஷ்யப்
# ஜேகே எனும் நண்பனின் வாழ்க்கை

**ஜேகே எனும் நண்பனின் வாழ்க்கை** என்பது 2015 ஆவது ஆண்டில் சேரனின் இயக்கத்தில் வெளியான தமிழ்த் திரைப்படமாகும். எங்கேயும் எப்போதும் படத்தில் நடித்த சர்வானந்த் இந்தப் படத்தின் கதாநாயகன். கதாநாயகி நித்யா மேனன். இந்தத் திரைப்படம் 2015 மார்ச் 6 அன்று திரையரங்குகளில் வெளியானது. இத்திரைப்படத்தை இயக்குநர் தமது புதிய வணிகமைப்பான "சி2எச்" மூலம் இறுவட்டுக்களாகவும் கட்டண இணைய ஒளிதத் தாரையாகவும் வெளியிட்டுள்ளார். தமது இம்முயற்சிக்கு தமிழகத்தில் மிகுந்த வரவேற்பு கிடைத்துள்ளதாகவும் அறிவித்துள்ளார்.
# ஜேகே எனும் நண்பனின் வாழ்க்கை

## கதை சுருக்கம்

ஒரு நண்பனின் வாழ்க்கைக்கு உதவுகிற நண்பர்களைப் பற்றிய கதை.
# ஜேகே எனும் நண்பனின் வாழ்க்கை

## நடிகர்கள்

- சர்வானந்த்
- நித்யா மேனன்
- பிரகாஷ் ராஜ்
- சந்தானம்
# எஸ். வி. சகஸ்ரநாமம்

***சி. வெ. சகஸ்ரநாமம்*** (*S. V. Sahasranamam*, நவம்பர் 29, 1913 - பெப்ரவரி 19, 1988) நாடகக் கலைஞரும், திரைப்பட நடிகரும் ஆவார். தமிழ் நாடகக் கலைக்காக அரும்பணி ஆற்றியவர். தமது சிறப்பானப் பணிக்காக இந்திய அரசின் சங்கீத நாடக அகாதமி விருது பெற்றவர். 200க்கும் மேற்பட்ட தமிழ்த் திரைப்படங்களில் குணச்சித்திர வேடங்களில் நடித்தவர்.
# எஸ். வி. சகஸ்ரநாமம்

## இளமைக் காலம்

கோவையை அடுத்த சிங்காநல்லூரில் பிறந்தவர். சிறு வயதிலேயே தாயை இழந்த சகஸ்ரநாமம் தமது வறிய, பெரிய குடும்பத்தின் வீட்டுக் கஷ்டத்தினால் சித்தப்பாவின் பலகாரக் கடையில் வேலை செய்ய சென்றபோது தற்செயலாக உள்ளூரில் பாய்ஸ் கம்பெனி நாடகம் ஒன்றைப் பார்த்து, குடும்ப நெருக்கடியிலிருந்து தப்பித்துப் போய்ச் சுதந்திரமாக ஆடிப்பாடி நடிக்கும் வாழ்க்கையில் ஈடுபாடு கொண்டார். வீட்டை விட்டு ஓடிப் போய் அப்பாவின் பொய்க் கையெழுத்தைப் போட்டு, மதுரை பாலசண்முகானந்த சபா மேலாளர் காமேஸ்வர அய்யரிடம், "சம்மதம்" என்று கடிதத்தைக் கொடுத்து நாடகக் கம்பெனியில் சேர்ந்துவிட்டார். இருப்பினும் காமேசுவர அய்யர் இதைக் கண்டுபிடித்து அவரது தந்தையின் உடன்பாட்டுடன் அவரை நாடக கம்பனியில் சேர்த்துக் கொண்டார்.
# எஸ். வி. சகஸ்ரநாமம்

## சுதந்திரப் போராட்ட உணர்வுகளை எதிரொலிக்கும் நாடகங்கள்

பாய்ஸ் கம்பெனிகள் ஆங்கில அரசாங்க கெடுபிடிகளுக்குப் பயப்படாமல் இந்தியாவின் சுதந்திரப் போராட்ட உணர்வுகளை எதிரொலிக்கும் நாடகங்களை நிகழ்த்தி மக்களை விடுதலைப் போராட்டத்துக்கு ஆவேசப்படுத்தின. வெ. சாமிநாத சர்மா எழுதிய பாணபுரத்து வீரன் என்ற ஆங்கிலத் தழுவல் நாவல், விடுதலை எழுச்சியைப் பூடகமாகத் தூண்டும் விதமாக இருந்தது. பாரதியார் பாடல்களையும் சேர்த்து நாடகமாக உரையாடல்களை எழுதியவர் பாஸ்கரதாஸ்.
# எஸ். வி. சகஸ்ரநாமம்

## தூக்குக் கயிறு

தூக்குக் கயிறு நாடகத்தில் சகஸ்ரநாமம், வாலீசன் என்ற பாத்திரத்தில் நடித்தார். "சுதந்திரத்துக்காகப் பாடுபடுவது குற்றமென்றால் அந்தக் குற்றத்தைச் செய்து கொண்டுதான் இருப்பேன்..." என்று ஒரு நீண்ட வசனத்தைப் பேசி முடித்தவுடன் அரச உத்தரவின் பேரில் அவன் தூக்கிலிடப்படுவான். இந்த நாடக அரங்கேற்றத்துக்குச் சில வாரங்கள்முன் தான் சுதந்திரப் போராட்ட வீரர்கள் பகத்சிங், சுகதேவ் ஆகியோர் தூக்கிலிடப்பட்டார்கள். அரசன் தூக்கிலிட உத்தரவிட்டதும், மக்கள் “வாழ்க சுகதேவ் வாழ்க பகத்சிங் “ என்று முழங்குவார்கள்.  
1945 வரை சகஸ்ரநாமம் நாடகங்களிலும் திரைப்படங்களிலும் வேறு சிறு தொழில்களிலும் ஜீவனத்தை நடத்தியிருக்கிறார். உயிருள்ள பாம்பைக் கழுத்தில் போட்டுக்கொண்டு பயத்தில் உதறாமல் ஜதி சுத்தமாக ஆடத் துணிந்ததால் அவருக்கு அநேகமாக சிவன் வேடமே திரைப்படங்களில் ஒதுக்கப்பட்டிருக்கிறது.
# எஸ். வி. சகஸ்ரநாமம்

## சேவா ஸ்டேஜ் நாடகக் குழு

அவருடைய மொத்த அனுபவமும் 1946 க்குப் பின் ஒரு நல்ல நாடகக் குழுவை ஏற்று நடத்துவதற்கான திறமையையும் துணிவையும் கொடுத்தது.  
"கலைவாணர்" என். எஸ். கிருஷ்ணன் லட்சுமிகாந்தன் கொலை வழக்கில் இரண்டு ஆண்டுகள் சிறை சென்று மீண்டு வரும்வரை என். எஸ். கே. நாடக சபையின் நிர்வாகியாகவும் முக்கிய நடிகராகவும், சென்னை ஒற்றை வாடை தியேட்டரில் வெற்றிகரமாக நாடகங்கள் நடத்தியிருக்கிறார். 1950க்குப் பிறகு திரைப்படங்களில் வாய்ப்புகள் இருந்த போதும் சகஸ்ரநாமம், சேவா ஸ்டேஜ் என்கிற குழுவை ஆரம்பித்துத் தமிழ் நாடகங்களுக்குத் தற்காலத் தன்மையை ஏற்றியிருக்கிறார். மேடை அரங்க நிர்மாணம், ஒளி அமைப்புகள் இவற்றிலெல்லாம் கலாபூர்வமான நூதன மாற்றத்தைப் பொருட்செலவைப் பார்க்காமல் நிறுவிக் காட்டியது சேவா ஸ்டேஜ் நாடக மன்றம்தான். நாடகத்தில் பின்பாட்டு உத்தியை அறிமுகப்படுத்தியதும் சகஸ்ரநாமத்தின் முயற்சிதான். சேவா ஸ்டேஜ் நாடகங்களில் முக்கியமான பாத்திரங்களை ஏற்று நடித்து அனுபவமும் புகழும் பெற்றதால் திரை நட்சத்திரங்களானவர்கள் பலர். இவர்களில் ஆர். முத்துராமன், தேவிகா, எஸ். என். லட்சுமி முதலியவர்களைக் குறிப்பிடலாம்.
# எஸ். வி. சகஸ்ரநாமம்

## நடித்த திரைப்படங்கள்

1. பூம்பாவை (1944)
1. நல்ல தம்பி (1949)
1. சிங்காரி (1951)
1. மர்மயோகி (1951)
1. மணமகள் (1951)
1. பராசக்தி (1952)
1. கண்கள் (1953)
1. குலதெய்வம் (1956)
1. நாலுவேலி நிலம் (1959)
1. அல்லி பெற்ற பிள்ளை (1959)
1. போலீஸ்காரன் மகள் (1962)
1. படித்தால் மட்டும் போதுமா (1962)
1. ஆனந்த ஜோதி (1963)
1. உரிமைக்குரல் (1974)
1. மேனகா
# எஸ். வி. சகஸ்ரநாமம்

## கொல்கத்தா பயணம்

1950இல் கொல்கத்தாவில் நடைபெற்ற தாகூர் நூற்றாண்டு விழாவிற்கு தமிழகத்திலிருந்து ஜீவானந்தம், தொ. மு. சி. ரகுநாதன், கே. முத்தையா, சகஸ்ரநாமம், மாஜினி உள்ளிட்ட 15 நபர்கள் கொண்ட குழு சென்றது. இதில் நாடகம் குறித்த ஆய்வுக் கட்டுரை ஒன்றை இக்குழுவினர் கூட்டாக தாக்கல் செய்தனர்.
# எஸ். வி. சகஸ்ரநாமம்

## சுதந்திர போராட்ட உணர்வு

1959இல் இயல் இசை நாடக மன்றத்தின் ஆதரவு மூலம் சேவா ஸ்டேஜ் தயாரித்த கவிதை நாடகங்கள் மகாகவி பாரதியாரின் பாஞ்சாலி சபதமும் குயில் பாட்டும். அவை தமிழ் நாடகத்துக்கு அர்ப்பணிக்கப்பட்ட சிறப்பான கொடைகள் எனக் கூறலாம்.  
அறுபத்தி இரண்டில் நிகழ்ந்த சீனப் போர் சமயத்தில் தேச எல்லைப் பாதுகாப்பு நிதிக்காக நன்கொடை நாடகங்கள் நடத்திக் கொடுத்தது மட்டுமல்லாமல் தனக்கு சினிமா நாடகத் துறையில் சன்மானங்களாக அளிக்கப்பட்ட கணிசமான  
தங்கம் வெள்ளிப் பதக்கங்கள், கோப்பைகள், சங்கிலிகள் அத்தனையையும் காமராஜரிடம் சமர்ப்பித்திருக்கிறார்.
# எஸ். வி. சகஸ்ரநாமம்

## விருதுகள்

- சங்கீத நாடக அகாதமி விருது, 1967, வழங்கியது இந்திய அரசு
- சங்கீத கலாசிகாமணி விருது, 1980, வழங்கியது தி இந்தியன் ஃபைன் ஆர்ட்ஸ் சொசைட்டி
# எஸ். வி. சகஸ்ரநாமம்

## மறைவு

சகஸ்ரநாமம் தனது 74வது வயதில் காலமானார்.
# எஸ். வி. சகஸ்ரநாமம்

## வெளி இணைப்பு

- கலைக்கு ஒரு நந்தா விளக்கு-தி.இந்து-பார்த்த நாள்-06-12-2013.
# டி-வலயக்குழு

## மேலும் பார்க்க

- எதிர்மின்னி அமைப்பு
# வார்ப்புரு:D-வலயக்குழு

| 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- |  
</noinclude>
# இசுடார்க்கு விளைவு

**இசுடார்க்கு விளைவு** (Stark effect) என்பது ஆற்றல் மிக்க ஒரு மின்புலத்தில் ஓர் ஒளிரும் பொருள் இருந்தால் அதன் ஒளியியல் பண்புகள் மாறுபாடடைகின்றன. இவ்விளைவே இசுடார்க்கு விளைவு எனப்படுகின்றது. இதனை கண்டுபிடித்தவர் ஜொகன்னஸ் ஸ்டார்க். இதற்காகவும் இவருக்கு 1919ல் இயற்பியலுக்கான நோபல் பரிசு வழங்கப்பட்டது. நிறமாலை ஆய்வில் இதுவும் ஒரு பகுதியாகும். சீமான் விளைவினை ஒத்தது. சீமான் விளைவின் போது மின்புலத்திற்குப் பதில் காந்தப்புலம் பயன்படுகிறது.
# விண்டோஸ் அசூர்

**வின்டோஸ் அசூர்** எனப்படுவது மேகக் கணிமை சார்ந்த உள்கட்டுமானங்களுடன் கூடிய ஒரு அமைப்பாகும். இது மைக்ரோசாப்ட் நிறுவனத்தினால் நிருவகிக்கப்படுகின்றமையுடன் உலகளாவிய ரீதியில் அமைந்த பல தகவல் நிலையங்களுடன் இணைக்கப்பட்டுள்ளது. இதன் மூலம் உலகின் பல்வேறு பிரதேசங்களைச் சேர்ந்த வாடிக்கையாளர்களும் வின்டோஸ் ஆசூர் சேவைகளை இணையம் மூலம் அணுகும் போது ஏற்படும் நேர விரையம் குறைக்கப்படுகின்றது. பெப்ரவரி 2010 இல் மைக்ரோசாப்ட் இந்தச் சேவையை அறிமுகம் செய்து வைத்தது.
# விண்டோஸ் அசூர்

## சிறப்பியல்புகள்

வின்டோஸ் அசூர் மூலம் பெரும்பாலும் இணையம் சார்ந்த செயலிகளை வடிவமைக்க முடியும். ஜூன் 2012 இல் மைக்ரோசாப்ட் வின்டோஸ் அசூர் அமைப்பில் பின்வரும் வசதிகளை வழங்கியது.  
- ஏஎஸ்பி.நெட், பிஎச்பி, நோட்ஜேஎஸ் போன்ற மொழிகளில் எழுத்தப்பட்ட இணையச் செயலிகளை கிட், எப்டிபீ அல்லது பவுண்டேசன் சேர்வர் மூலம் பதிவேற்றி இயக்கக்கூடிய வல்லமை
- இணையத்தில் இயங்கும் கணணிகள் மூலம் செயலியின் மூலத்தை மாற்றாமலே வழங்கிகளை மாற்றக் கூடிய வசதியை வழங்கியமை. அசூர் வழங்கிகள் விண்டோஸ் மற்றும் லினக்ஸ் இயங்குதளங்களை இயக்கக்கூடியவை.
- மேகக் கணிமை சார்ந்த சேவைகள்
- தகவல் சேமிப்பு - மைக்ரோசாப்ட் எஸ்கியூவெல் வழங்கிகளில் தரவுகளை மேகக் கணனிகளில் சேமித்து வைக்கக்கூடிய வல்லமை.
- தரவுச் சேமிப்பு - கோப்புகள், படிமங்கள், காணொளிகள் போன்றவற்றைச் சேமித்து வைக்கும் ஆற்றல்.  
வின்டோஸ் அசூர் பல்வேறு செயலி நிரலாக்க இடைமுகங்களையும் வழங்குகின்றது. மைக்ரோசாப்ட் நிறுவனம் தனது அசூர் சேவைகள் பற்றிய ஒரு விளக்கப்படத்தையும் இணையத்தில் வெளியிட்டு வைத்தது .
# விண்டோஸ் அசூர்

## சேவைகள்

- இணையத்தளங்கள்
- மேகக் கணிமை சார்ந்த வழங்கிகள்
- மேகக் கணிமை சார்ந்த சேவைகள்
- தகவல் மேலாண்மை
- தரவு மேலாண்மை
- வியாபாரக் கணிப்பீடுகள்
- அடையாளம் காணும் சேவைகள்
- செய்திப் பரிமாற்றம்
- நகர்பேசி சேவைகள்
# விண்டோஸ் அசூர்

## சேவைகள்

### நகர்பேசிச் சேவைகள்

விண்டோஸ் அசூர் மொபைல் சேர்விசஸ், நவீன நகர்பேசிகளுக்கான செயலிகளுக்கான தரவுச் சேமிப்பு இடைமுகத்தை வழங்குகின்றது. குறிப்பாக சாதாரணமாக ஒரு செயலியில் இடம்பெறும் வசதிகளை இலகுவாக மற்றும் வேகமாக வடிவமைத்துக்கொள்ளக்கூடிய வசதியை வழங்குகின்றது.  
விண்டோஸ் அசூர் மூலம் பயனர்கள் செயலியில் சேமிக்கும் தரவுகளை எஸ்கியூஎல் தரவுத் தளங்களில் அசூர் செயலி நிரலாக்க இடைமுகம்மூலம் இணைத்துக்கொள்ளலாம். அத்துடன் பயனர்கள் புகுபதிகை செய்தல், விடுபதிகை செய்தல் போன்ற செயற்பாடுகளை நிரலாக்க இடைமுகம் மூலம் அசூர் இலகுபடுத்துகின்றது.  
ஆண்ட்ராய்டு, ஐஓஎஸ், வின்டோஸ் நகர்பேசி, வின்டோஸ் இயங்குதளம் ஆகியவற்றிற்கு Push முறைமையில் தகவல்களை அனுப்புத் செய்ற்பாட்டையும் இந்த சேவை இலகுபடுத்துகின்றது.  
இதைவிட மென்பொருள் தயாரிப்பை விரைவு படுத்த ஆண்ட்ராய்டு, ஐஓஎஸ், வின்டோஸ், எச்டிஎம்எல்5 போன்ற தொழில் நுட்பங்களுக்கான மென்பொருள் மேம்படுத்தற் கருவியையும் மைக்ரோசாப் வழங்குகின்றது.
# கோஸ்ட் (மென்பொருள்)

**கோஸ்ட்** எனப்படுவது ஒரு கட்டற்ற திறந்தமூல இணையம் சார் வலைப்பதிவு மென்பொருளாகும். தற்பொழுது சந்தையில் உள்ள பல வலைப்பதிவு மென்பொருட்கள் சாதாரண வலைப்பதிவு இயல்பைத் தவிர மேலம் பல செயற்பாடுகளைக் கொண்டமைந்துள்ளது. இதன் மூலம் புதிதாக வலைப்பதிவுத் துறைக்குள் நுழையும் பயனர்கள் அசௌகரியம் அடைகின்றனர். இதைத் தவிர்த்து வலைப்பதிவிற்கு இலகுவான இடைமுகத்தைக் கொண்டமைந்ததான ஒரு மென்பொருளை அமைக்கும் நோக்குடன் அமைக்கப்பட்டது .
# கோஸ்ட் (மென்பொருள்)

## வரலாறு

2012இன் இறுதிகளில் ஜோன் ஓ'நோலன் எனும் மென்பொருள் வடிவமைப்பாளர் ஒரு வலைப்பதிவை எழுதினார். இதில் நிறுவல், பராமரிப்பு சிக்கல்மிக்கதாக மாறிவிட்ட வலைப்பதிவு மென்பொருட்களுக்கு ஈடாகப் புதிய ஒரு மென்பொருளை எழுத வேண்டிய தேவை பற்றி அறிவித்தார். இந்தப் பதிவு எழுதப்பட்டு சில நாட்களிலேயே பல ஆயிரக்கணக்கானோர் அந்தப் பக்கத்திற்கு விரைந்து வந்தனர். இதன் மூலம் இந்தப் புதிய முயற்சிக்குப் பெரும் ஆதரவு இருப்பதை ஜோன் ஓ'நோலன் அறிந்துகொண்டார்.  
ஆறுமாதங்களின் பின்னர் கோஸ்ட் முதல் பதிப்பு கிக்ஸ்டாட்டர் பொதுமக்களிடம் இருந்து பணம் சேர்த்துக்கொள்ளும் தளத்தின் மூலம் அறிவிக்கப்பட்டு மூதல் 48 மணி நேரங்களிலேயே சுமார் $100,000 டாலர்களை சேர்த்துக்கொண்டது.  
14 அக்டோபர் 2013, கோஸ்ட் மென்பொருள் பயனர் பயன்பாட்டிற்காக பொதுவில் வெளியிடப்பட்டது . அன்று முதல் மென்பொருளின் மூலம் கிட்கப் தளத்தில் பொதுவில் கிடைக்கப்பெறுகின்றது .
# கோஸ்ட் (மென்பொருள்)

## தொழில்நுட்பம்

கோஸ்ட் பிரபலமாக வேர்ட்பிரசு மென்பொருள் போலல்லாது நோட்ஜேஎஸ் மற்றும் மொக்கோடீபி அல்லது எஸ்கியூஎல் லைட் தொழில்நுட்பங்களில் தங்கியிருக்கின்றது. இந்த தொழில் நுட்பங்களின் வேகம் காரணமாக கோஸ்ட் மென்பொருள் இயக்க வேகம் அதிகமாக உள்ளதாகக் கூறபடுகின்றது.
# கோஸ்ட் (மென்பொருள்)

## வரவேற்பு

கோஸ்ட் வலைப்பதிவு மென்பொருள் வேகமாகப் பல பயனர் மத்தியில் பரவி வந்தாலும் கோஸ்ட் நிறுவத் தேவையான உட்கட்டுமானம் பல வழங்கிகளில் இல்லை. குறைந்தபட்சம் மெய்நிகர் தனியுரிமைய வழங்கிகள் போன்ற சேவைகளை நாட வேண்டிய தேவை பயனர்களுக்கு உள்ளது. ஆயினும் கோஸ்ட் செயலியை எழுதும் நிறுவனம் பல்வேறு வழங்கி வழங்குனர்களுடன் இணைந்து கோஸ்ட் மென்பொருள் நிறுவலை இலகுவாக்கும் செயலில் ஈடுபட்டுள்ளனர். இதைவிட கோஸ்ட் நிறுவனம் தமது சொந்த வழங்கிகளில் இயங்கும் வலைப்பதிவுகளையும் பயனர்களுக்கு வழங்க ஆரம்பித்துள்ளனர்.